nl en fr ne de nl nl en en af nl en nl nl nl en fr nl af af af af af af af af en en en nl en af fr af en af fr az en af fr nl en af fr nl en af nl en af fr nl en nl fr nl en nl nl es af nl en nl nl en af en en en en
Wees verantwoordelik met straatname, sê Mooney – DieHoorn
March 8, 2018March 8, 2018
HY is bekommerd daaroor dat die Oudtshoorn-raad nie met inwoners gesels het oor die verandering van straatname voordat met voorstelle gekom is nie, sê Poem Mooney van Oudtshoorn namens die Attakwa Huis.
Hy is ook bekommerd daaroor dat inwoners minder as ’n maand voor die KKNK nog geen terugvoer oor ’n openbare deelnameproses van die raad ontvang het nadat hulle op 30 Januarie besluit het om die verandering van Voortrekkerweg se naam na Nelson Mandela Boulevard te oorweeg, hangende so ’n openbare deelnameproses.
Die raad het by die vergadering aangedui hulle wil poog om die nuwe naam tydens die KKNK te ont­hul.
En hy is bekommerd daaroor dat hy nie eens ’n ontvangserkenning gekry het op ’n brief met voorstelle oor straatname wat hy op 2 Februarie namens die Attakwa Huis aan die burgemeester, Colan Sylvester, en speaker, Julia le Roux gestuur het nie.
Mooney het die afgelope week die brief wat hy aan die raadslede gerig het, aan Die Hoorn gegee vir publikasie op ons brieweblad.
“Ons wil hê inwoners moet weet wat die standpunt van die Attakwa KhoiSan Stamhuis is oor die verandering van straatname op Oudts­hoorn. Ons is nie soseer gekant teen die naam Nelson Mandela Boulevard nie, maar ons voel dat daar baie verantwoordelik gekyk moet word na naamsverande­ringe en dat die geskiedenis van die gebied in ag geneem moet word. Dit sal net reg wees as so ’n straatnaam die trotse geskiedenis van die eerste inheemse mense van die gebied weerspieël.”
In die brief word voorgestel dat ’n naam soos Kanna Boulevard meer gepas sal wees vir Voor­trekkerweg, omdat dié straat na die Klein Karoo lei waar dié inheemse kannaplant voorkom, of andersins name soos Attequa Boulevard of Armuda Boulevard na die naam van stamhoof Hans Armuda wie se kraal by die huidige Volmoed was.
Daar word voorts voorgestel dat Baron van Reedestraat terselfdertyd verander word na Kango Boulevard of Swartberg Boulevard omdat dié straat na die Kango Grotte en die Swartberge lei.
• Sylvester het gister in reaksie op Mooney se brief en navrae van Die Hoorn gesê die voorstelle van die Attakwa Huis asook van ander persone sal as deel van die openbare deelnameproses hanteer word. Dié deelnameproses sal beslis gevolg word voordat enige besluit geneem word. Dit sal vooraf in die media geadverteer word en waarskynlik eers na die KKNK volg.
Helikopter-vlieënier wat sterf gewese Oudtshoorniet
October 25, 2018October 25, 2018
DIE 65-jarige helikoptervlieënier wat Dinsdagoggend oorlede is in ’n heli-kopterongeluk by Vermaaklikheid aan die Suid-Kaapse kus, het in ’n...
Nuwe toetsbaan vir Oudtshoorn
August 16, 2018August 16, 2018
Weer toetsing vir alle rybewyse DIE Oudtshoorn Verkeersafdeling het Maandag sy nuwe toetsbaan – waarop toetse vir alle soorte...
Burgemeester maak saam skoon
March 30, 2017March 30, 2017
Oudtshoorn se bur­ge­­meester, Colan Syl­vester (regs of die foto), ver­lede Woensdag waar hy saam met ander Oudts­hoorniete ’n deel...
August 24, 2018August 24, 2018
Daar was vanoggend groot pret by Helen Bellinghanhof op Oudts­hoorn toe die Breederivier Harley Davidson-klub dié ouetehuis besoek het....
August 10, 2018August 10, 2018
• Provinsie gereed om hulp te verleen met noodpypleiding vanaf Blossoms-diepwaterprojek • Slegs water vir 160 dae oor in...
Man met selfone, kameras en rekenaars vasgetrek
January 24, 2017January 24, 2017
Die Oudtshoorn Polisie het gisteroggend ’n man met nege selfone, twee skootrekenaars, drie kame­ras en verskeie selfoonlaaiers in sy...
Prins Albert Munisipaliteit gaan inspring onder rommel
February 26, 2017February 26, 2017
Prins Albert se munisipale skoonmaakspan sal eersdaags een keer per week die rommel by Eerstewater verwyder. Volgens Linda...
Twee veghonde verskeur inwoner
June 14, 2018June 14, 2018
Deur Liesel le Roux en Angelique Erasmus ’N 63-JARIGE inwoner van Oudts­hoorn het verlede Donderdagmiddag kort voor 16:00 in die...
Steek hand op, vra BadenhorstKook steeds water, sê munisipaliteit
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details